PUČKO OTVORENO UČILIŠTE POREČ
Narodni trg 1
52440 Poreč

KLASA: 112-02/26-01/8
URBROJ: 2167-14-01/01-26-2
Poreč- Parenzo, 1. srpnja  2026.

Pučko otvoreno učilište Poreč raspisuje

NATJEČAJ
za popunu radnog mjesta na određeno vrijeme


1. Voditelj/ica glazbeno-scenskog odjela - 1 izvršitelj/ica na određeno  puno radno vrijeme radi zamjene odsutne radnice

Uvjeti potrebni za obavljanje poslova:
· VSS društveno-kulturnog smjera,
· 3 godine radnog iskustva na poslovima u kulturi,
· sposobnost za planiranje, programiranje, programsko osmišljavanje i organizaciju,
· poznavanje rada na računalu,
· poznavanje dva strana jezika,
· probni rad 6 mjeseci.

Uz vlastoručno potpisanu pisanu prijavu na natječaj kandidati su dužni priložiti:

1. životopis
2. dokaz o državljanstvu (preslika domovnice, osobne iskaznice ili putovnice),
3. dokaz o stručnoj spremi u natječajem traženoj struci (preslika diplome),
4. uvjerenje nadležnog suda da se protiv kandidata ne vodi kazneni postupak ili uvjerenje iz  sustava e-građani s QR kodom (ne starije od 30 dana od dana objave javnog natječaja),
5. presliku potvrde ili elektroničkog zapisa o podacima evidentiranim u matičnoj evidenciji Hrvatskog zavoda za mirovinsko osiguranje (elektronički zapis o radno-pravnom statusu – e-radna knjižica ne starija od 30 dana od dana objave javnog natječaja),
6. dokaz tri godine radnog iskustva u obavljanju istih ili sličnih poslova (elektronički zapis ili potvrda o radnom stažu koju je izdao Hrvatski zavod za mirovinsko osiguranje, preslika ugovora o radu, potvrda poslodavca o istom ili sličnom radnom iskustvu, druga odgovarajuća javna isprava ili potvrda iz koje je vidljivo ostvareno isto ili slično radno iskustvo,
7. dokaz o poznavanju dva strana jezika (preslika svjedodžbe, potvrda ili vlastoručno potpisana izjava),
8. dokaz o poznavanju rada na računalu (preslika svjedodžbe,  certifikat, potvrda ili vlastoručno potpisana izjava

Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21), članku 48. stavku 1.-3. Zakona o civilnim stradalnicima iz Domovinskog rata (Narodne novine broj 84/21), članku 48. f  Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a  ima prednost u odnosu na ostale kandidate samo pod jednakim uvjetima.
Osoba koja se poziva  na pravo prednosti pri zapošljavanju u skladu s člankom 102.  Zakona o hrvatskim braniteljima iz Domovinskog rata i članovima njihovih obitelji  uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103.st.1.Zakona) dostupne na poveznici Ministarstva hrvatskih branitelja: 
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
Osoba koja se poziva  na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (čl.49.st.1. Zakona) dostupne na poveznici Ministarstva hrvatskih branitelja: 
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Prilikom zapošljavanja oba spola su u ravnopravnom položaju.
Nepravovremene i nepotpune prijave neće se razmatrati.
Isprave se prilažu u neovjerenoj preslici, a prije izbora kandidata predočit će se izvornik.
Natječajna dokumentacija se neće vraćati kandidatima.
Kandidati prijavom na natječaj daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka.
Kandidati koju su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja mogu biti pozvani na razgovoru (intervju). 
U prijavi kandidati su obvezni navesti kontakt podatke (adresu, e-mail adresu, telefonski broj) gdje će mu biti dostavljena/saopćena obavijest o datumu i vremenu predviđenom za razgovor (intervju).

Natječaj će biti objavljen 3. srpnja 2026. godine i traje do 13. srpnja 2026. godine.

Rok za podnošenje pisanih prijava na natječaj je 10 (deset) dana od dana objave natječaja na mrežnim stranicama Hrvatskog zavoda za zapošljavanja, mrežnim stranicama i oglasnoj ploči Pučkog otvorenog učilišta Poreč. 

Pisane prijave predaju u zatvorenoj omotnici neposredno u tajništvo Pučkog otvorenog učilišta Poreč, u redovnom radnom vremenu od 7 do 11 sati  ili preporučenom poštom na adresu: Pučko otvoreno učilište Poreč, Narodni trg 1, 52 440 Poreč-Parenzo, s naznakom za voditelja/icu glazbeno-scenskog odjela“.

Javljanjem na ovaj natječaj kandidat je suglasan da se osobni podaci iz natječajne dokumentacije prikupe i obrađuju te da po završetku natječaja budu sačuvani radi eventualnog kontaktiranja u slučaju otvaranja drugog radnog mjesta.

Urednom prijavom smatra se prijava koja sadrži sve podatke i priloge navedene u ovom internom oglasu. Osoba koja nije podnijela pravodobnu i urednu prijavu ili ne ispunjava formalne uvjete iz ovog internog oglasa, ne smatra se kandidatom prijavljenim na oglas i njezina se prijava neće razmatrati. Osobi koja nije podnijela pravodobnu i urednu prijavu ili ne ispunjava formalne uvjete iz oglasa, dostavit će se o tome pisana obavijest. 
O rezultatima Natječaja kandidati će u zakonskom roku biti obaviješteni javnom objavom na mrežnoj stranici Pučkog otvorenog učilišta Poreč.

Podnošenjem prijave na natječaj kandidat daje izričitu privolu Pučkom otvorenom učilištu Poreč da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18).

Opis poslova nalazi se na mrežnoj stranici Pučkog otvorenog učilišta Poreč: https://www.poup.hr/media/6181/pravilnik-o-unutarnjem-ustrojstvu-i-nacinu-rada-poup-od-112025.pdf

Nakon raspisivanja Natječaja ne mora se izvršiti izbor, ali se u tom slučaju donosi odluka o poništenju Natječaja.



PUČKO OTVORENO UČILIŠTE POREČ
                                                                                       ravnateljica
                                                                                       Vesna Tripar







